E manawareka mai te hunau i a rātou e whakatau i ā rātou nei, i tiaki i ō rātou nei mīheke. I kitea anō mātou ki tērā mai i te wā o te haerenga mātou Te Komiti Whiri i ngā Take Māori ki te Ana a Nunuku. I rangona mātou te mauri, i rangona mātou te hītori, i rangona mātou te oranga o tēnei mea te rongo ki roto i ngā āhuatanga katoa. I rangona hoki mātou, i tautoko au ngā kōrero ki tō Joseph Mooney, i te mea, i reira tahi mātou ki roto i te uru kopi. I tiro mātou ki runga i ngā rākau ngā waitohu o ngā mātua tīpuna, ngā waitohu o ngā karāpuna, ngā kōrero tuku iho i mahue ake mai rātou. I rongo mātou i te wairua, i rongo mātou i te mauri. He mauri anō e ora ana ki roto i tēnei o ngā pire. Ehara i tēnei pire, ākene ka ture nei, te tīmatanga me te whakamutunga o tēnei hīkoi o tō tātou nei whānau imi Moriori. Kāo. He wā anō, he wā anō kia whai ō rātou nei moemoeā katoa.